Stefnt er að því að Lundey NS , eitt af skipum HB Granda , haldi til síldveiða í dag en skipið hefur legið í höfn í Reykjavík í nokkurn tíma vegna vélarupptektar og ýmissa viðhaldsverkefna , s.s. lagfæringa á toggálgum . Þetta kemur fram á heimasíðu HB Granda . Samkvæmt upplýsingum Vilhjálms Vilhjálmssonar , deildarstjóra uppsjávarsviðs HB Granda , hafa veiðar Faxa RE og Ingunnar AK , sem hafa verið saman að veiðum með eitt troll , gengið bærilega . Skipin komu til Vopnafjarðar sl. þriðjudag með alls 3.340 tonna afla . Þau voru komin á miðin um 100 sjómílur austur af Héraðsflóa í gærdag og að sögn Vilhjálms komin með alls 650 tonna afla í tveimur holum .